CELEX: 32010R0361
Language: lt
Date: 2010-04-27 00:00:00
Title: 2010 m. balandžio 27 d. , Komisijos reglamentas (ES) Nr. 361/2010, kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus

28.4.2010   
            
            
               LT
            
            
               Europos Sąjungos oficialusis leidinys
            
            
               L 106/5
            
         KOMISIJOS REGLAMENTAS (ES) Nr. 361/2010
   2010 m. balandžio 27 d.,
   kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 2 straipsnio 1 dalies h punktą,
   kadangi:
   
               (1)
            
            
               Komisijos reglamentu (EB) Nr. 690/2008 (2) tam tikros valstybės narės arba tam tikros valstybių narių teritorijos buvo pripažintos nuo tam tikrų kenksmingų organizmų apsaugotomis zonomis. Kai kuriais atvejais jos tokiomis buvo pripažintos ribotam laikotarpiui, kad atitinkama valstybė narė galėtų pateikti visą informaciją, kuri būtina įrodyti, kad konkretaus žalingo organizmo atitinkamoje valstybėje narėje ar teritorijoje nėra, arba galėtų įgyvendinti priemones konkrečiam organizmui likviduoti.
            
         
               (2)
            
            
               Visa Graikijos teritorija buvo pripažinta nuo Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer ir Ips duplicatus Sahlberg apsaugota zona iki 2010 m. kovo 31 d.
            
         
               (3)
            
            
               2009 m. Graikija atliko tyrimus ir pateikė Komisijai rezultatus pagal Direktyvos 2000/29/EB 2 straipsnio 1 dalies h punkto trečią ir penktą pastraipas. Tačiau rezultatai buvo neišsamūs. Po 2010 m. vasario 2–10 d. trukusio vizito Komisijos ekspertai patvirtino, kad Graikija padarė didelę su šių tyrimų rengimu ir atlikimu, ir jų rezultatų pateikimu susijusią pažangą. Atsižvelgdami į tai, kad pateikti rezultatai buvo neišsamūs, ekspertai priėjo prie išvados, kad reikia didesnės pažangos.
            
         
               (4)
            
            
               Pagal tyrimų rezultatus, apie konkrečius organizmus Graikijoje nebuvo duomenų. Atsižvelgiant į šiuos rezultatus ir Komisijos ekspertų vizito Graikijoje išvadas, tikslinga dar vienerius metus pripažinti Graikiją nuo minėtų organizmų apsaugota zona, siekiant Graikijai suteikti pakankamai laiko pateikti informacijos, kuria patvirtinama, kad šių organizmų jos teritorijoje nėra.
            
         
               (5)
            
            
               Airija, Lietuva ir tam tikri Italijos, Slovakijos ir Slovėnijos regionai ir regionų dalys buvo pripažintos nuo Erwinia amylovora (Burr.) Winsl. et al. apsaugotomis zonomis iki 2010 m. kovo 31 d. Iš šių šalių pateiktos informacijos apie tyrimų rezultatus ir Komisijos ekspertų, kurie 2009 m. lankėsi Italijoje, Lietuvoje, Slovakijoje ir Slovėnijoje, ataskaitų matyti, kad šios apsaugotos zonos turėtų būti pripažįstamos dar dvejus metus, siekiant šioms valstybėms narėms suteikti pakankamai laiko pateikti informacijos, iš kurios būtų matyti, kad Erwinia amylovora (Burr.) Winsl. et al. nėra, arba, jei reikalinga, įgyvendinti priemones šiam organizmui likviduoti.
            
         
               (6)
            
            
               Todėl Reglamentą (EB) Nr. 690/2008 reikėtų atitinkamai iš dalies pakeisti.
            
         
               (7)
            
            
               Šiame reglamente numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 690/2008 I priedas iš dalies keičiamas taip:
   
               1)
            
            
               a dalies 4, 5 ir 7–10 punkto antroje skiltyje po žodžio „Graikija“ žodžiai „(iki 2010 m. kovo 31 d.)“ pakeičiami žodžiais „(iki 2011 m. kovo 31 d.)“.
            
         
               2)
            
            
               b dalies 2 punkto antroje skiltyje antroje įtraukoje žodžiai „iki 2010 m. kovo 31 d.“ pakeičiami žodžiais „iki 2012 m. kovo 31 d.“.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 169, 2000 7 10, p. 1.
   
      (2)  OL L 193, 2008 7 22, p. 1.